Галоўная страва, канечне, куцця. Але мае любімыя — пірагі, а дакладней — пірагі з… душамі! На першы погляд, яны нагадваюць звычайныя варэнікі, але гатуюцца па-асобаму. Бабуля гаворыць, што пірагі ўсё “адчуваюць”, іх трэба пячы з добрым настроем і прыгожа апранутым, а таксама пажадана напяваць песню. Робяць іх з розным начыннем: бульбай, грыбамі, капустай. А ў іншых схаваны і запіскі з жартоўнымі пажаданнямі — вось та­ды пацеха пачынаецца!